
ОБЯВЛЕНИЕ

На вниманието на всички заинтересовани!

Община Нова Загора на основание Решение № 126/28.03.2024 г.  на Общински съвет Нова Загора и Заповед № РД-12-363/18.04.2024 г. на кмета на Община Нова Загора обявява 
ОТКРИТ КОНКУРС ЗА ИДЕЕН ПРОЕКТ ЗА ПАМЕТНИК НА СТОЯН ОМАРЧЕВСКИ
Обект на конкурса:
Обект на конкурса е изготвяне на идеен проект на цялостна обемно-пространствена концепция за изграждане на паметник, увековечаващ личността, делото и цивилизационния принос на Стоян Омарчевски.  Местоположение на паметника: Централна пешеходна зона на гр. Нова Загора, включена в ПИ с идентификатори  51809.504.5250; 51809.504.5252 и 51809.504.2002 по КККР и съответно УПИ I, кв.97 и УПИ I, кв.98 по плана на гр. Нова Загора. Авторите и екипите правят преценка за най-подходящата позиция на паметника спрямо техния проект и идея, като аргументират предложението си за позиция и посока, в която се развива главният композиционен фокус. По този начин възложителя предоставя свобода на авторските колективи за търсене на оригинални решения както за външния вид на паметника, така и за мястото, където е най-добре да бъде поставен в рамките на Централна пешеходна зона. 

Цел на конкурса:
Целта на конкурса е изготвяне на идеен проект на цялостна обемно-пространствена концепция за изграждане на паметник, увековечаващ личността, делото и цивилизационния принос на Стоян Омарчевски. Със средствата на синтеза на архитектурата и пластичните изкуства следва да се постигне въздействащо пространствено решение, удачно вписано в прилежащата градска среда. 
В резултат от класирането на участниците ще се възложи изпълнението на избрания проект на класирания на първо място участник. Изборът на идейния проект в съответствие с условията, описани в настоящата конкурсна документация, ще служи за основа, определяща изискванията към обема и съдържанието на бъдещия инвестиционен проект, включваща всичките му необходими части, както и условията за неговото материализиране.
Прогнозната стойност на проекта:
Прогнозната стойност на проекта е 50 000 лв. без ДДС и включва:
1. Награден фонд за провеждане на конкурса – в размер до 10 000 (десет хиляди) лева без ДДС.
2. Обща стойност на средствата за възлагане на проектиране в работна фаза, изграждане и монтаж на паметника, заедно с  благоустройствените работи на прилежащото пространство - до 40 000 (четиридесет хиляди) лева без ДДС.
Забележка: Благоустройствените  работи не трябва да надхвърлят 10 % от общата стойност за изпълнение на проекта.
*Максималната прогнозна стойност за изготвяне на инвестиционен проект в работна фаза и изработване (изграждане и монтаж) на паметника, заедно с благоустройствените работи на прилежащия терен, е в размер до 40 000 лв. (четиридесет хиляди) лева, без включен ДДС.
Награди и плащания към участниците в конкурса:
1. за конкурсните проекти, класирани на първо, второ и трето място се определя, както следва:
-	първо място – 5 000 (пет хиляди) лева.
-	второ място – 3 000 (три хиляди) лева. 
-	трето място – 2 000 (две хиляди) лева.
2. Възложителят сключва договор за изплащане на награда и използване на създадения проект с класирания на първо място участник.
3. Наградите се изплащат на класираните участници не по-късно от 30 дни след влизане в сила на решението за класиране на Възложителя.
4. На класирания на първо място участник ще се възложи изготвянето на работен проект и изграждането на паметника, в съответствие с българското законодателство.
Авторски права:
Подавайки заявление за участие и предавайки проект в конкурса, всеки от участниците се съгласява на условията за авторско право, описани в тази документация. Наградените проекти се считат за произведения, създадени по поръчка по смисъла на чл. 42 от Закона за авторското право и сродните му права.  Наградените проекти стават притежание на Община Нова Загора. Авторското право на наградените проекти принадлежи на Община Нова Загора, с изключение на непрехвърлимите неимуществени права по ЗАПСП, които остават на автора. 
След изплащане на наградите, за Възложителя възниква изключително право да използва проектите и/или идейни решения неограничен брой пъти за неограничено време на класираните на първо, второ и трето място участници за целите на бъдещото планиране и възлагане изпълнението на дейностите по изграждане на паметника без разрешението на участниците и без да дължи допълнително възнаграждение за това.
Изисквания към участниците:
Право на участие в конкурса имат всички български физически и/или юридически лица или техни обединения, притежаващи опит в областта на художественото и/или пластично изкуство. 
Технически и професионални способности:
1. Минималното изискване към участниците е да са изпълнили проектиране и изграждане на минимум един паметник/мемориална композиция/монументална художествена пластика за последните пет години, считано от датата на подаване на заявлението за участие.
2. Всеки участник трябва да разполага с екип за изпълнение на идейния проект от най-малко:
- един скулптор с образователно-квалификационна степен „бакалавър” или еквивалент, специалност „Скулптура” или еквивалент;
- един ландшафтен архитект с пълна проектантска правоспособност;
- един архитект с пълна проектантска правоспособност;
- един геодезист.  
При необходимост от участие на други специалисти в областта на инвестиционното проектиране, същите трябва да притежават пълна проектантска правоспособност. 
Срок за подаване на конкурсни проекти:

Подаването на заявленията за участие и конкурсните проекти от страна на кандидатите е до 17:00 ч. на 20.05.2024 г. 
[bookmark: _Hlk163119345]Заявленията за участие и конкурсните проекти се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка в Информационния център в сградата на общинска администрация, на адрес: гр. Нова Загора, ПК 8900, ул. „24 май ” № 1. 
Заявлението за участие, конкурсният проект и приложенията към него се представят в запечатана непрозрачна опаковка. 
Върху опаковката се посочва:
1. Наименованието на участника;
2. Адрес за кореспонденция, телефон и по възможност електронен адрес;
3. Наименованието на конкурса.
При получаването на документите върху опаковката се отбелязват номер, дата и час на получаване, за което на приносителя се издава документ. 
Не се приемат конкурсни проекти, които са представени в незапечатана опаковка или в опаковка с нарушена цялост.
ВАЖНО*: На съдържащите се в непрозрачната опаковка - обяснителната записка, Бюджет/ориентировъчна КСС за изпълнение на проекта, проектни материали и всички съпътстващи документи, не се обозначава от кой са представени и същите не се подписват и подпечатват от участника, за да не бъде нарушена анонимността на представения проект.
За контакти – Сергей Дериволков – нач. отдел „Правен“, тел. 0886084024, арх. Доротея Христова, гл. архитект на Община Нова Загора, тел. 0457 6 22 22, вътр. 330,  0457 5 70 30.
Ред за провеждане на конкурса:
Провеждането на конкурса се провежда по реда, описан в одобрените от кмета на община Нова Загора указания за участие в открит конкурс за идеен проект за паметник на Стоян Омарчевски.
*Указанията за участие в конкурса и необходимите документи са достъпни на интернет страницата на община Нова Загора. 

